Welcome to Video

Welcome to Video oli pimeän verkon sisältömäärältään suurin lapsipornon markkinapaikka. Se suljettiin mittavan kansainvälisen viranomaisoperaation jälkeen vuonna 2018, jolloin sen ylläpitäjä, eteläkorealainen Jong Woo-son (s. 1995 tai 1996) pidätettiin.South Korean National and Hundreds of Others Charged Worldwide in the Takedown of the Largest Darknet Child Pornography Website, Which was Funded by Bitcoin Office of Public Affairs 16.10.2019, viitattu 23.8.2023

Welcome to Video -sivustolla myytiin materiaalia lasten seksuaalisesta hyväksikäytöstä bitcoineja vastaan. Jokainen käyttäjä sai yksilöllisen bitcoin-osoitteen luodessaan tilin nettisivulle. Palvelinta tutkittaessa löydettiin yli miljoona tällaista osoitetta. Sivustolle oli kielletty aikuisiin keskittyvän pornon lataaminen. Lisäksi sinne hyväksyttiin vain uutta, aiemmin jakamatonta materiaalia, minkä tapauksen tutkijat katsoivat suoraan kannustavan hyväksikäyttörikoksiin. Sivustoon kuului myös chatosio. Welcome to Video oli perustettu vuonna 2015.Andy Greenberg, Inside the Bitcoin Bust That Took Down the Web’s Biggest Child Abuse Site Wired 7.4.2022, viitattu 23.8.2023 Yhdysvaltain verohallinnon rikostutkintaosaston erikoisagentit onnistuivat jäljittämään bitcoinsiirrot, paikantamaan palvelimen Etelä-Koreaan ja yksilöimään sivuston ylläpitäjän. Jong Woo-son pidätettiin 5. maaliskuuta 2018 ja noin kahdeksan teratavun verran lapsen hyväksikäyttövideoita otettiin analysoitaviksi. Operaatiossa olivat mukana Yhdysvaltain verohallinnon rikostutkintaosaston lisäksi muiden muassa Homeland Security Investigations, National Crime Agency, Korean kansallispoliisi ja Saksan liittovaltion poliisi. 337 sivuston käyttäjistä pidätettiin kaikkiaan 38:ssa eri maassa.Yli 300 henkilöä 38 maassa pidätetty maailman suurimman lapsipornosivuston paljastuttua, myös suomalaisia joukossa – rikostutkijat: "Pedofiilit eivät ole niin piilossa kuin luulevat" MTV Uutiset 16.10.2019, viitattu 23.8.2023 Käyttäjien suurta enemmistöä ei onnistuttu jäljittämään, koska he eivät olleet maksaneet bitcoineja sivustolle. Vähintään 23 lasta kyettiin tunnistamaan ja pelastamaan lapsipornoa tehneiltä hyväksikäyttäjiltä. Welcome to Video -tutkinnan yhteydessä löydettiin myös toinen hyväksikäyttömateriaalisivusto, Dark Scandals, jonka ylläpitäjä Michael Rahim Mohammad pidätettiin Alankomaissa.

Tutkijoiden tärkein apukeino Welcome to Video -tutkinnassa oli Bitcoin-maksujen lohkoketjun kautta tehty jäljitystyö. Jong Woo-son myös teki virheen salaamisessa, koska sivuston esikatselukuvat olivat peräisin samalta tietokoneelta ilman reitityksen salaamista. Palvelin sijaitsi Jong Woo-sonin omassa asunnossa, ja hän sai sivuston tuotot. Palvelimella oli yli 250 000 videota ja palvelimen kautta saatiin tarkat tiedot siitä, mitä kukakin oli ladannut sivustolle tai sivustolta tietokoneelleen. Vasta lokakuussa 2019 tuotiin julkisuuteen tieto Welcome to Videosta ja siihen liittyneen rikollisuuden tutkinnasta. Jong Woo-son vapautui jo heinäkuussa 2020 vietettyään puolitoista vuotta vankilassa. Etelä-Korea kieltäytyi luovuttamasta Jong Woo-sonia Yhdysvaltoihin, jossa häntä vastaan oli myös nostettu syytteitä.

Unkarin suurlähettiläänä Peruun pidätykseensä saakka toiminut Gábor Kaleta jäi kiinni yli 19 000 lapsipornokuvan hallussapidosta Welcome to Video -tutkinnan ansiosta. Hän sai ehdollisen tuomion.Justin Spike, Hungarian ambassador receives one year suspended sentence for possession of child pornography InsightHungary 2.7.2020, viitattu 23.8.2023 Myös brittiläinen seksuaalirikollinen Matthew Falder kytkeytyi Welcome to Video -tapaukseen.Welcome to Video child porn site removed, 337 suspects arrested on child abuse charges Herald Sun 17.10.2019, viitattu 23.8.2023 Ison-Britannian National Crime Agencyn mukaan pidätyksiä tehtiin tapauksen yhteydessä myös Suomessa. Suomalainen komisario, joka johti Welcome to Video -tapaukseen liittymättömän seksuaalirikosvyyhdin tutkintaa, arvioi Suomen poliisin todennäköisesti avustaneen kiinniotoissa ja luovuttaneen kiinniotettuja toisen maan viranomaisille.

 Lähteet 

Luokka:Tor-piilopalvelut
Luokka:Lapsiporno
Luokka:Vuoden 2018 rikokset